b'\n_START_ARTICLE_\nPrvi pekarski \xc5\xa0K Zagreb\n_START_SECTION_\nNazivi kluba\n_START_PARAGRAPH_\nU prvim danima postojanja klub se zvao Akvila. Naziv 1. Pekarski \xc5\xa1portski klub nosi do 1941. godine. Od 1951. do travnja 1953. zove se NK Pekarski, od tada do spajanja s Jedinstvom kratko nosi naziv Bratstvo. Od 1961. do 2000. ponovo nosi naziv NK Pekarski.\n_START_SECTION_\nNatjecanje i uspjesi\n_START_PARAGRAPH_\nKlub do raspu\xc5\xa1tanja 1941. godine sudjeluje u ni\xc5\xbeerazrednim natjecanjima prvenstva Zagreba. Najve\xc4\x87i uspjeh mu je natjecanje u 3. razredu prvenstva Zagreba. Nakon drugog svjetskog rata najve\xc4\x87i uspjeh posti\xc5\xbee u razdoblju 1968. - 1970. plasmanom u 1. Zagreba\xc4\x8dku ligu. U posljednjoj sezoni 2000./01. natjecao se u 3. Zagreba\xc4\x8dkoj ligi.'